ΓΡΑΠΤΗ ΕΡΩΤΗΣΗ E-2092/01

υποβολή: Paul Rbig (PPE-DE) προς την Επιτροπή

(13 Ιουλίου 2001)

Θέμα: Συμμόρφωση με την οδηγία περί αρχιτεκτονικής — αναγνώριση της ανώτερης εκπαίδευσης

Το Λιχτενστάιν έχει κοινοποιήσει την ίδρυση ανώτερης σχολής στη Βαντούζ, όπως προβλέπεται στο άρθρο 7 της οδηγίας 85/384/ΕΟΚ(1) περί αρχιτεκτονικής. Η κοινοποίηση αυτή έχει αναγνωρισθεί για τον ΕΟΧ από την αρχή εποπτείας της ΕΖΕΣ, όπως αναφέρεται στην κοινοποίηση που δημοσιεύεται στην (2). Από την πλευρά της ΕΕ, πέντε κράτη έχουν διατυπώσει επιφυλάξεις και παρέπεμψαν για περαιτέρω εξέταση το ζήτημα αυτό στην επιτροπή συνδιαλλαγής του ΕΟΧ, προκειμένου να εξευρεθεί λύση εντός προθεσμίας έξι μηνών.

Μέχρι στιγμής δεν έχει ληφθεί σχετική απόφαση.

Δεδομένου ότι οι περισσότεροι φοιτητές της προαναφερθείσας σχολής προέρχονται από κράτη μέλη της ΕΕ, ηφιστάμενη νομική αβεβαιότητα ως προς τη συμμόρφωση της εκπαίδευσης στην οδηγία περί αρχιτεκτονικής και τα απορρέοντα προβλήματα όσον αφορά την πρόσβαση στα πολεοδομικά επαγγέλματα δημιουργούν σοβαρά προβλήματα.

Κατά πόσον οι διαπραγματεύσεις έχουν σημειώσει πρόοδο μεταξύ των κρατών μελών και της Επιτροπής και πότε αναμένεται να ληφθεί επίσημη απόφαση για την αναγνώριση της εκπαίδευσης από όλα τα κράτη του ΕΟΧ, συμπεριλαμβανομένων των κρατών μελών της ΕΕ·

(1) ΕΕ L 223 της 21.8.1985, σελ. 15.

(2) ΕΕ C 42 της 8.2.2001, σελ. 14.

Απάντηση του κ. Patten Εξ ονόματος της Επιτροπής

(6 Σεπτεμβρίου 2001)

Το θέμα των διπλωμάτων για αρχιτέκτονες που αποφοιτούν από την Fach-Hochschule του Λιχτενστάϊν συζητήθηκε στην 81η συνεδρίαση της Μεικτής Επιτροπής του Ευρωπαϊκού Οικονομικού Χώρου της 15ης Δεκεμβρίου 2000, καθώς και στην επόμενη συνεδρίαση της 25ης Ιανουαρίου 2001, όπου δηλώθηκε επισήμως ότι η Κοινότητα δεν αναγνωρίζει το εν λόγω πτυχίο. Πάντως, η πλευρά της Ευρωπαϊκής Ζώνης Ελευθέρων Συναλλαγών (ΕΖΕΣ) είναι της γνώμης ότι με βάση τη συμφωνία, το θέμα αυτό εμπίπτει στην αρμοδιότητα της Εποπτεύουσας Αρχής της ΕΖΕΣ.

Στη συνέχεια, στην 83η συνεδρίαση της 23 Φεβρουαρίου 2001 ο Πρόεδρος ανακοίνωσε ότι η Εποπτεύουσα Αρχή της ΕΖΕΣ δημοσίευσε ανακοίνωση στην Επίσημη Εφημερίδα που αναφέρει ότι το εν λόγω πτυχίο επρόκειτο να αναγνωριστεί από όλα τα συμβαλλόμενα μέρη. Εντούτοις, το εν λόγω δημοσίευμα παρέβλεψε το γεγονός ότι τον Δεκέμβριο 2000 η Επιτροπή επιφυλάχθηκε του δικαιώματός της να μην αναγνωρίσει το δίπλωμα και τον Ιανουάριο 2001 είχε κοινοποιήσει στην Μεικτή Επιτροπή ότι άσκησε το εν λόγω δικαίωμά της. Ο Πρόεδρος διαμαρτυρήθηκε έντονα ότι το δημοσίευμα αποδίδει στους αναγνώστες παραπλανητική εικόνα της κατάστασης.

Δεδομένου ότι η αυτή η κατάσταση παραμένει, τα πτυχία αρχιτεκτονικής από την Fach-Hochschule Liechtenstein δεν αναγνωρίζονται από την Κοινότητα. Ένα από τα προγράμματα μαθημάτων δεν πληροί τις προϋποθέσεις σύμφωνα με την οδηγία 85/384/EEC της 10ης Ιουνίου 1985 για την αμοιβαία αναγνώριση των πτυχίων, πιστοποιητικών και άλλων τίτλων στον τομέα της αρχιτεκτονικής, και τη θέσπιση του δικαιώματος εγκατάστασης και ελεύθερης παροχήςπηρεσιών.

Διεξάγονται επί του παρόντος διαπραγματεύσεις μεταξύ των μερών για την εξεύρεση λύσεως. Το Λιχτενστάϊν αναμένεται ότι θαποβάλει πρόταση μετά τη θερινή διακοπή των εργασιών, την οποία θα εξετάσει αμέσως και με τη δέουσα προσοχή η Επιτροπή.